User talk:Gomno

Пекингшка патка
Пекиншката патка или пекиншка печена патка е познато паткино јадење од Пекинг кое било подготвувано уште од династијата Јуан, а сега се смета за едно од најпознатите Кинеските национални јадења. Јадењето е познато по тенката, крцкава кожа, со автентични верзии на сервирање. Патките се посебно се згоени, а после 65 дена се колат и се зачинуваат пред да бидат испечени во фурна. Месото често се јаде со палачинки, млад кромид и хоисин сос. Два најпознати ресторани во Пекинг кој го сервираат овој деликатес се Кванјуде и Бианјифанг, два века стари зданија кој станаа традиционални имиња.

Историја

Печената патка како јадење за прв пат била подготвена во Кина, во времето на владеењето на Јужните и Северните династии. Пекиншката патка беше подготвена за Императорот на Кина во времето на владеење на династијата Јуан. Вистинското име на јадењето е Шаоуази кое беше спомнато во прирачникот за рецепти на јадења и пиења на Ху Сихуи кој во 1330 година бил главен готвач во кралската кујна. Во династијата Минг, пекиншката патка била едно од главните јадења во менито на кралскиот двор. Во 1416 година се изгради и првиот специјализиран ресторан Бијануифанг за подготвуавање на Пекиншка патка во подрачјето Хианукоу во Пекинг. Во времето на владеење на Династијата Кинг од 1736-1796 година популарноста на печената пекиншка патка почнала да се шири во повисоки размери. Таа била испирација за поетите и високата интелигенција кои уживале во јадењето. На пример, во стиховите една песна кој ја напишал Дуан Зу, Зи, Ци Пекинг беше познат по, “наполнете ја вашата чинија со печена патка и прасенце. Во 1864 година е основан ресторанот Куанјуд во Пекинг.Негов сопственик бил Јанг Куанрен кој го развил специјалитетот печена пекингка патка. Со своите иновации и успешно менаџирање ресторанот станал познат во Кина со воведување на пекиншката патка на сите делови во светот. Во средината на 20 век Пекиншката патка станала национален симбол на Кина кој бил развиен од страна на туристите и дипломатите. На пример Во 1972 година Хенри Кисинџер Министер за надворешни работи на САД се сретнал со премиерот Зоу Енлаи во големата народна сала. По напорните долги разговори кои завршиле утрото, американската делегација за ручек била послужена со пекиншка патка, која станало најомилено јадење на Кисинџер. Пекиншката патка подготвена во Куанјуд посебно била омилено јадење на разни политички лидери како што се кубанскиот револуционер Фидел Кастро, германскиот канцелар Хелмут Кох.

Пробајте ја пекиншката печена патка каојо

Без разлика дали сте во Кина или надвор од неа “каојо“ односно печената патка е познат пекингки специјалитет кој морате да го пробате. А што е специфичноста на пекиншката печена патка? Каде може да ја пробате традиционалната каојо? Пеесет и четири годишниот готвач Ванг Ронг од 17 годишна возраст почнал да работи во ресторанот Куан Ју Де најпознатиот во Пекинг во кој се служи “каојо“. Тој кажал: “ Каојо е едно од најпознатите кинески јадења. Ние кинезите имаме поговорка која вели: Ако не си бил на кинескиот ѕид не си херој, а голем пропуст е ако несипробал “каојо“. Затоа, ако доаѓате во Кина во текот на Олимпијадата, задолжително посетете го Кинескиот ѕид и пробајте “каојо“. Куан Ју Де е традиционален пекиншки ресторан чиј специјалитет е пекиншка печена патка - “каојо“, а традицијата на постоење на специјалитетот е над 140 години. Ресторанот Куан Ју Де лоциран е во самиот центар на градот Хе Пинг Мен кој е најголем и работи од 1979 година, дневно по просек доаѓаат повеќе од 3000 гости од земјата и странство. Кога станува збор за специфичниот рецепт “каојо“, готвачот Ванг рекол: “Секој дел е многу тенок и гостите ги интересира како ја сечеме патката, па понекогаш и гостите ги повикуваме самите да пробат да ја исечат.“ Каојо се јаде слично како да речеме палачинките на Запад. Имаме три начина на сечење на патката:Тоа е одвоено сечење на месото и кожата, сечење на месото заедно со кожата во облик на врбов лист или овален лист. Готвачот Ванг има една приказна за тоа: Шеесетите години премиерот Зоу Ен Лаи во нашиот ресторан не искара затоа што не биле вешти во користењето на штапчињата, премиерот предложил да ја сечеме патката во облик на лист од врба така деловите од месото полесно ќе се свиткаат како ролат во палачинките. Комплетното јадење каојо подразбира не само патка туку и палачинки, посебен сос, краставици и млад кромид исецкан во стапчиња и други зачини по желба. Начинот на печење и конзумирање се менувал со време, но страста за подготвување на овој специјалитет во ресторанот Куан Ју Де отсекогаш е иста дури и по истенчена. Готвачот Ванг продолжи: “Порано ја печевме патката 45 минути а сега 50 минути до еден час за да се ослободат што повеќе маснотии, а патката да биде вкусна.“ Понатаму, порано патката се сечеше на 108 делови, а сега на 90. Ако имате прилика да дојдете vо Пекинг без разлика дали станува збор за Олимписките игри или некои идни посети, задолжително посетете го ресторанот Куан Ју Де и робајте печена патка каојо. Ќе уживате во добрата храна, традиционалниот кинески декор, па дури и во пекингката опера.

Пекиншката патка омилен специјалитет на спортистите во Пекинг.

Олимписките игри во Пекинг не се само прилика за учесниците да ги покажат своите атлетски способности, туку и да уживаат во познатите кинески специјалитети, а пекиншката патка е еден од најомилените специјалитети. Пекиншката патка е познат кинески специјалитет кој се подготвува во сладок прелив од сливи и сладок кромид кој традиционално се наоѓа на кинеските трпези. Во олимпиското село домакините посебно водат сметка за храната на спортистите да биде сервирана на достоен начин. Дневно се сервираат околу 35 000 оброци. Оперативниот директор на фирмата Арамарк Метју Мос која е задолжена за испорака на готови јадења во Олимпиското село кажува дека дневно се испорачуваат во кујната по 300 печени пекиншки патки. Пекиншката патка за да биде афтентично направена спрема кинеските рецепти, од Армарак ангажирале кинески ланец на ресторани кои се познати по правењето на тој специјалитет и кои повеќе од 136 години се занимаваат со таа работа. Кетеринг компанијата за таа прилика вработила 800 менаџери и 124 извршни директори од вкупно 11 земји. Тие се задолжени за тоа да се подготвуваат околу 900 рецепти за спортистите. Организаторите кажуваат дека пекиншката патка е едно од омилените азиски јадења на спортистите, а посебно внимание се обрнува на тоа храната да биде подготвена според највисоките стандарди.